alexandrainst/scandi-wiki huggingface dataset:
Tappelino

Benjamin Foss (født 13. januar 1998), kjent som Tappelino, er en norsk streamer, debattant og politisk kommentator på YouTube.

YouTube 
Hovedkanalen TaPPeliNo har per april 2022 over  abonnenter og  avspillinger. Han har blitt omtalt som Norges mest kontroversielle youtuber. Innholdet til Foss på YouTube er komedie, satire og seriøse saker, disse kan også overlappe hverandre.

Etter Foss kritiserte Mia Landsem, har han ved tre anledninger blitt anmeldt for trusler, trakassering og hensynsløs atferd av Landsem. Anmeldelsen førte til at Foss fikk et påbud fra politiet om å avslutte direktesendingen og holde seg unna all streaming på internett i 24 timer. I tillegg beslagla politiet datautstyret hans. Anmeldelsene ble henlagt på bevisets stilling. Foss ble i 2019 nevnt som en av den nye generasjonens TV-stjerner.

Streaming 
Foss er permanent utestengt fra videostrømmingssplattformen Twitch på grunn av brudd på Twitch sine retningslinjer for nettfellesskapet og tjenestevilkår. Foss er per april 2022 aktiv med strømming på youtubekanalen TappeStream. Innholdet han strømmer er ofte knyttet til enten nyheter, diverse populærkultur, influensere og politikk. I tillegg strømmer han debatter med forskjellige deltakere om forskjellige temaer. I februar 2021 ble Foss utsatt for spoofing mens han strømmet direkte på youtube, ved at noen sendte en falsk bombetrussel fra Vipps-profilen hans.

Rettssak 

I oktober 2017 gikk Dennis Vareide til sivilt søksmål mot Foss for ærekrenkelser. Saken gikk i Oslo tingrett i januar 2018 og måtte holdes i sal 250 på grunn av mange fremmøtte tilskuere. Foss var selvprosederende, og hevdet at han ikke hadde råd til forsvarer. Vareides advokat var Jon Wessel-Aas. Dommer var Kim Heger. Oslo tingrett fant det bevist at Foss hadde fremsatt ærekrenkelser, og dømte ham til å betale oppreisning på  kroner i tillegg til saksomkostninger på  kroner. Retten vektla at det på ingen måte gjaldt andre juridiske regler for den typen videoer som Foss hadde publisert, eller for YouTube eller andre sosiale medier generelt, og at en ikke kunne komme unna å urettmessig beskylde noen for straffbare forhold under dekke av at det er satire. Foss har senere uttalt at han ikke kunne føre vitner på grunn av alderen til de involverte.

Referanser

Eksterne lenker 
 
 
  Tappelino på Discord
  Tappelino om dommen på VGTV

Youtubere fra Norge
Norske internettpersonligheter
Personer fra Oslo
Nordmenn kjent via pseudonym
Sakura (Chiba)

Sakura er en japansk by som ligger i prefekturet Chiba.

Den har 169 059 innbyggere (2021) og dekker et areal på 103,69 km².

Referanser

Eksterne lenker 
 

Byer på Honshu
Koga

Koga er en japansk by som ligger i prefekturet Ibaraki.

Den har 138 237 innbyggere (2021) og dekker et areal på 123,58 km².

Referanser

Eksterne lenker 
 

Byer på Honshu
Sophie Boilley

Sophie Boilley (født 18. desember 1989 i Valence), er en fransk tidligere skiskytter. 

Hun var med på Frankrikes lag som tok sølv på stafett i både VM i skiskyting 2011 i Khanty-Mansijsk og i VM i skiskyting 2012 i Ruhpolding. Boilley ble juniorverdensmester da hun vant jaktstarten i Junior-VM i skiskyting 2010 i Torsby, etter at hun tok sølv på sprinten. Hun tok bronse på sprint i Junior-VM i skiskyting 2009 i Canmore. 

Boilley var ofte på pallen i verdenscuprenn som lagdeltaker på stafett, men hennes beste individuelle resultat i verdenscupen i skiskyting var en 7.-plass i sesongen 2010/11.

Referanser

Eksterne lenker 
 

Franske skiskyttere
Juniorverdensmestere i skiskyting
Deltakere under VM i skiskyting 2011
Deltakere under VM i skiskyting 2012
Deltakere under VM i skiskyting 2013
Personer fra Auvergne-Rhône-Alpes
Daria Blasjko

Daria Sergejevna Blasjko (ukrainsk: Дарія Сергіївна Блашко, født 28. januar 1996 i Novopolotsk i Belarus), er en ukrainsk skiskytter. 

Hun debuterte i verdenscupen i skiskyting 5. februar 2016 i Canmore med 48.-plass på sprinten og deltok da for sitt fødeland, Belarus, men har deltatt for Ukraina siden 2017. Blasjko var med på Ukrainas lag som tok bronse på stafett i VM i skiskyting 2021 i Pokljuka, sammen med Anastasija Merkusjyna, Julija Dzjyma og Olena Pidhrusjna. Hun var påmeldt til normaldistansen i Vinter-OL 2022 i Beijing, men møtte ikke til start.

Referanser

Eksterne lenker 
 

Ukrainske skiskyttere
Belarusiske skiskyttere
Deltakere under VM i skiskyting 2021
Personer fra Navapolatsk
Deedra Irwin

Deedra Irwin (født 27. mai 1992 i Pulaski i Wisconsin) er en amerikansk skiskytter og langrennsløper.

Som langrennsløper har hun deltatt i en rekke nasjonale og regionale renn, men har ikke i noen internasjonale renn på elitenivå. Som skiskytter debuterte hun i verdenscupen i skiskyting som deltaker på USAs stafettlag 16. desember 2018 i Hochfilzen. Hun deltok i VM i skiskyting 2021 i Pokljuka med 45.-plass på jaktstart som beste individuelle resultat.

Irwins beste plassering individuelt i skiskyting var på normaldistansen i Vinter-OL 2022 i Beijing, der hun kom på en 7.-plass

Referanser

Eksterne lenker 
 

Skiskyttere fra USA
Langrennsløpere fra USA
Deltakere for USA under Vinter-OL 2022
Skiskyttere under Vinter-OL 2022
Deltakere under VM i skiskyting 2021
Personer fra Brown County i Wisconsin
Personer fra Oconto County i Wisconsin
Personer fra Shawano County i Wisconsin
Salomonøyene under VM i friidrett innendørs 2018

Salomonøyene deltok med én utøver i VM i friidrett innendørs 2018 fra 1. til 4. mars 2018 i Birmingham i Storbritannia.

Resultater

Referanser

Eksterne lenker 
Offisielt nettsted

Salomonøyene under VM i friidrett innendørs
Nasjoner under VM i friidrett innendørs 2018
2010-årene på Salomonøyene
Sport i Oseania i 2018
Aleksander Dvornikov

Aleksander Vladimirovitsj Dvornikov (russisk: Александр Владимирович Дворников) født 1961, er en russisk general og Helt av Den russiske føderasjon. Han er fra april 2022 øverste sjef for de russiske styrker i krigen mot Ukraina.

Dvornikov har vært kommandant på regimentsnivå siden 2000, først i Moskva militærdistrikt, deretter i Nord-Kaukasus militærdistrikt til 2003, der han sannsynligvis deltok i Den andre Tsjetsjenia-krigen. Han ledet de russiske styrkene i Syria fra den offisielle intervensjonen i september 2015 til juli 2016. I hans periode gjennomførte det russiske flyvåpenet mer enn 9 000 angrep. Det muliggjorde gjenvinning av mer enn 400 bosettinger, inklusive Palmyra. Fra september 2016 ledet han Det søndre militærdistriktet, og hadde dermed ansvaret for den sørlige fronten ved Russlands invasjon av Ukraina 2022. 23. juni 2020 ble han utnevnt til armégeneral som er nesthøyeste grad i Russlands militære hierarki, etter Valerij Gerasimov. Da Vladimir Putin i april 2022 reduserte invasjonen til de sørlige områdene, ble Dvornikov utnevnt til øverste sjef for krigshandlingene.

Etter de omfattende russiske bombeangrepene mot sivile områder på hans ordre under den andre Tsjetsjeniakrigen ble han omtalt som «slakteren».  Under hans kommando ødela russiske styrker byen Groznyj, blant annet ved hjelp av klasebomber.  Også i Syria ble han kjent for å lede omfattende angrep mot sivile og er blitt anklaget for krigsforbrytelser, blant annet under bombingen av Aleppo.  Den tidligere amerikanske admiralen James Stavridis har fortalt at Dvornikov har vært involvert i tortursentre, systematisk voldtekt og nervegift.

Referanser 

Russiske generaler
Den russisk-ukrainske krig
Sámi Grand Prix 2022

Sámi Grand Prix 2022 var den 32. utgaven av den årlige sangkonkurransen Sámi Grand Prix. Konkurransen ble arrangert 16. april 2022 i Báktehárji i Kautokeino. I denne utgaven av konkurransen deltok 12 artister, seks artister i sang-kategorien og seks artister i joik-kategorien, og framførte sine bidrag. Vinnerne av Sámi Grand Prix fikk en sjekk på  kroner, et stipend til en verdi av  kroner og et tilbud om å avholde en konsert på neste års påskefestival.

For første gang ble Sámi Grand Prix sendt direkte på NRK1. I Sverige og Finland ble konkurransen strømmet direkte på SVTs og Yles nett-TV-tjenester. Programlederne for Sámi Grand Prix 2022 var Fred Buljo og Alexandra Rotan.

Ingá-Máret Gaup-Juuso vant sang-kategorien med sangen «» og  vant joik-kategorien med joiken «Skilgget».

Format 
I Sámi Grand Prix kåres det vinnere i de to klassene tradisjonell joik, som fremføres uten instrumentering, og moderne sang, der sang eller joik fremføres med instrumentering. 
Alle bidragene i begge klassene skal skal fremføres på ett eller flere av de samiske språkene. Bidragene skal være nyskrevne og ikke tidligere offentliggjort. Alle deltakerne må ha fyllt 16 år. Arrangørenes formål med konkurransen er å stimulere til nyproduksjon av samisk musikk, tekst og joik.

Konkurransen ble avgjort gjennom en kombinasjon av poenggivningen fra en ekspertjury og telefonstemmer fra seerne, som hver teller 50 %. Vinnerne av begge klassene mottok et beløp på  kroner, et stipend til en verdi av  kroner og et tilbud om å avholde en konsert på neste års påskefestival. Andre- og tredjepremiene er på henholdsvis  og  kroner. Artistene kan delta i én eller begge klassene.

Sámi Grand Prix hadde  seere som så direktesendingene på NRK1 og nett-TV direkte eller i opptak på NRK TV.

Deltakere

Sang 
I kategorien sang deltok seks artister. , med sangen «», og Ingá-Máret Gaup-Juuso, med sangen «», gikk videre til gullfinalen. I gullfinalen fikk Ingá-Máret Gaup-Juuso flest stemmer og vant sang-kategorien i Sámi Grand Prix. 

Gullfinale

Joik 
I kategorien joik deltok seks artister. , med joiken «Skilgget», og , med joiken «Čuvggodit», gikk videre til gullfinalen. I gullfinalen fikk Jörgen Stenberg flest stemmer og vant joik-kategorien i Sámi Grand Prix. 

Gullfinale

Se også 
 Melodi Grand Prix 2022
 Eurovision Song Contest 2022
 Junior Eurovision Song Contest 2022
 Tyrkvisjonens sangkonkurranse 2022

Referanser 

Sámi Grand Prix
Musikk i 2022
Tonga under VM i friidrett innendørs 2012

Tonga deltok med to utøverw i VM i friidrett innendørs 2012 fra 9. til 11. mars 2012 i Istanbul i Tyrkia.

Resultater

Referanser 

Tonga under VM i friidrett innendørs
Nasjoner under VM i friidrett innendørs 2012
2010-årene på Tonga
Sport i Oseania i 2012
Sámi Grand Prix 2021

Sámi Grand Prix 2021 var den 31. utgaven av den årlige sangkonkurransen Sámi Grand Prix. Konkurransen ble arrangert 3. april 2021. I denne utgaven av konkurransen deltok 16 deltakere, seks deltakere i sang-kategorien og ti deltakere i joik-kategorien.

Duoen  og  vant sang-kategorien med sangen «», mens  vant joik-kategorien med joiken «Karen Marianne».

Format 

I Sámi Grand Prix kåres det vinnere i de to klassene tradisjonell joik, som fremføres uten instrumentering, og moderne sang, der sang eller joik fremføres med instrumentering.
Alle bidragene i begge klassene skal skal fremføres på ett eller flere av de samiske språkene. Bidragene skal være nyskrevne og ikke tidligere offentliggjort. Alle deltakerne må ha fyllt 16 år. Arrangørenes formål med konkurransen er å stimulere til nyproduksjon av samisk musikk, tekst og joik.

Konkurransen ble avgjort gjennom en kombinasjon av poenggivningen fra en ekspertjury og telefonstemmer fra seerne, som hver talte 50 %. Vinnerne av begge klassene mottok et beløp på  kroner, et stipend til en verdi av  kroner og et tilbud om å avholde en konsert på neste års påskefestival. Andre- og tredjepremiene var på henholdsvis  og  kroner. Artistene kunne delta i én eller begge klassene.

Deltakere

Joik 
I kategorien joik deltok 10 artister.  vant joik-kategorien med joiken «Karen Marianne».  kom på andreplass med joiken «Anna Mathilde» og  kom på tredjeplass med joiken «Per Thomas Oskal».

Sang 
I kategorien sang deltok 6 artister.  og  vant sang-kategorien med sangen «».  kom på andreplass med sangen «» og  og Roman Jakovlev kom på tredjeplass med sangen «Moajnas Sejjtjavr bajas».

Se også 
 Melodi Grand Prix 2021
 Eurovision Song Contest 2021
 Junior Eurovision Song Contest 2021
 Tyrkvisjonens sangkonkurranse 2021

Referanser

Eksterne lenker 
 Grand Prix 2021 på NRK Nett-TV

Sámi Grand Prix
Musikk i 2021
Jørgen Filtvedt

Jørgen Filtvedt (født 1830, død 1909) var en norsk lærer og orgelbygger.

Filtvedt begynte som lærling hos Amund Eriksen i 1866 og etablerte egen orgelfabrikk i Christiania i 1876. Frem til avviklingen i 1907 leverte han orgler til en rekke norske bygdekirker — særlig på Sørøstlandet, men også i Nord-Norge og på Vestlandet og Sørlandet. De fleste orglene var små. Det største (13 stemmer) ble levert til Nesna kirke i 1880.

Filtvedt har ellers skrevet boken «Haandbog for Organister, Musikere og Pianostemmere med Oplysninger og Veiledning», utgitt i Kristiania i 1888.

Referanser

Litteratur 
 

Norske orgelbyggere
Fødsler i 1830
Dødsfall i 1909
Antrobythus

Antrobythus er en slekt av små, rødlige eller brunlige køllebiller.

Utseende 
Små (ca. 2 millimeter), nærmest pæreformede, blanke, blinde, gulbrune køllebiller.

Levevis 
Artene lever i huler.

Utbredelse 
Slekten er utbredt i hulesystemer i Sør-Europa (Frankrike, Hellas).

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Goniaceritae
 Gruppen Bythinini Raffray, 1890
 Understammen Machaeritina Jeannel, 1950 - lever i huler
 Slekten Antrobythus Besuchet, 1985
 Antrobythus leclerci Besuchet, 1985
 Antrobythus perplexus Besuchet, 1993

Referanser

Eksterne lenker 
 

Køllebiller
Biller formelt beskrevet i 1985
Frankrikes insekter
Hellas' insekter
Basilewskydiella

Basilewskydiella er en slekt av rødlige eller brunlige køllebiller.

Utseende

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr. Denne arten er knyttet til termitter.

Utbredelse 
Slekten er utbredt i det snetrale Afrika (Den demokratiske republikken Kongo).

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Goniaceritae
 Gruppen Goniacerini Reitter, 1882
 Slekten Basilewskydiella Leleup, 1978
 Basilewskydiella jeanneli Leleup, 1978

Referanser

Eksterne lenker 
 

Køllebiller
Biller formelt beskrevet i 1978
Den demokratiske republikken Kongos insekter
Språk i Ukraina

Det eneste offisielle språk i Ukraina er ukrainsk. Det snakkes også mange andre språk som både hører til de indoeuropeiske og tyrkiske språkgruppene. Ifølge Ethnologue snakkes det 22 språk i Ukraina.

Ukrainsk og ukrainsk tegnspråk 

Ukrainas grunnlov (artikkel 10) definerer ukrainsk som statens eneste offisielle språk. Ifølge Ukrainas folketelling i 2001 var ukrainsk morsmålet for 67,53 prosent av statens befolkning.

I 2016 ble det vedtatt en lov som krever at alle TV- og radiokanaler skal ha minst 60 prosent av innholdet på ukrainsk. Formålet med loven var å motarbeide separatistbevegelser. Opposisjonsblokken motsatte seg loven. I 2017 ble det vedtatt en annen lov som gjorde ukrainsk til det primære undervisningsspråket på skolene. Ifølge myndighetene er formålet med loven å styrke innbyggernes kunnskap om ukrainsk. Politiske ledere i blant annet Ungarn og Romania uttrykte bekymring for rettighetene til språklige minoriteter etter lovendringen.

Det ukrainske tegnspråket brukes av cirka  mennesker.

Russisk 
Russisk er det første andrespråket for mange ukrainere. Et blandingsspråk, surzjyk, brukes spesielt i de sentrale delene av Ukraina hvor de to språkgruppene møtes. Ukrainas grunnlov garanterer retten til å bruke og utvikle kultur på russisk som på alle andre minoritetsspråk.

Ifølge folketellingen fra 2001 var russisk morsmålet til 29,59 prosent av befolkningen.

Andre språk 
De største minoritetene i Ukraina snakker polsk, jiddisk, rusinsk, hviterussisk, rumensk, bulgarsk, krimtatarisk og ungarsk. Romanes er delt inn i fem forskjellige dialekter: balkan romani, karpatisk romani, baltisk romani, sinteromani og vlaxromani.

I tillegg til russisk anerkjenner Ukrainas språklov åtte andre språk: jiddisk, rusinsk, rumensk, hviterussisk, krimtatarisk, bulgarsk, ungarsk og armensk.

Antall brukere av minoritetsspråk i henhold til folketellingen for 2001:

Referanser

Eksterne lenker
Elaphobythus

Elaphobythus er en slekt av små, rødlige eller brunlige køllebiller.

Utseende

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

Utbredelse 
Slekten er utbredt i Sentral-Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Goniaceritae
 Gruppen Proterini Jeannel, 1949
 Slekten Elaphobythus Jeannel, 1952
 Elaphobythus basilewskyi Leleup, 1973
 Elaphobythus carvalhoi Jeannel, 1957
 Elaphobythus inflexus Castellini, 1997
 Elaphobythus jeanneli Leleup, 1973
 Elaphobythus joannae Jeannel, 1954
 Elaphobythus kahusicus Jeannel, 1953
 Elaphobythus leleupi Jeannel, 1952
 Elaphobythus polymorphus Jeannel, 1960
 Elaphobythus reductus Jeannel, 1956
 Elaphobythus simplex Jeannel, 1957
 Elaphobythus smeekensi Leleup, 1973
 Elaphobythus spinipalpis Leleup, 1973

Referanser

Eksterne lenker 
 

Køllebiller
Biller formelt beskrevet i 1952
Penarhytus

Penarhytus er en utdødd slekt av små, rødlige eller brunlige køllebiller.

Utbredelse i tid om rom 
Arten er beskrevet fra rav som stammer fra nedre kritt fra Spania.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Pselaphitae
 Gruppen Arhytodini Raffray, 1890
 Slekten †Penarhytus Peris, Chatzimanolis & Delclós, 2014 
 †Penarhytus tenebris Peris, Chatzimanolis & Delclós, 2014

Referanser

Eksterne lenker 
 

Køllebiller
Biller formelt beskrevet i 2014
Fossile insekter
Ctenicellus

Ctenicellus er en slekt av små, rødlige eller brunlige biller som blit plassert i familien kortvinger.

Utseende 
Små, gulbrune biller, bakkroppen er mye bredere enn forkroppen. Hodet er omtrent så langt som bredt, ofte med påfallende groper eller utvekster. Fasettøynene er vanligvis små og noe utstående, hos noen arter mangler de helt. Antennene er lange og kraftige, lett kølleformede. Palpene (munnfølerne) er kamformede. Brystskjoldet (pronotum) er omtrent så langt som bredt, vanligvis bredest foran midten, ofte med påfallende groper eller furer. Dekkvingene er runde i omriss, mye bredere enn brystskjoldet. De er glatte og blanke, med en eller flere dype lengdefurer. De to eller tre bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr. Denne slekten er knyttet til maur.

Utbredelse 
Slekten er utbredt i Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Pselaphitae
 Stammen Ctenistini Blanchard, 1845
 Slekten Ctenicellus Raffray, 1904
 Ctenicellus andersoni (Blackburn, 1891)
 Ctenicellus laticollis (Raffray, 1900)
 Ctenicellus major Raffray, 1904

Referanser

Eksterne lenker 

 

Køllebiller
Biller formelt beskrevet i 1904
Australias insekter
Pselaphotheseus

Pselaphotheseus er en slekt av små, rødlige eller brunlige køllebiller.

Utseende 
Små, spinkle, blanke, gjerne rødlige køllebiller. Slekten kjennes særlig på at hodet er noe snuteformet forlenget, betydelig lengre enn bredt. Antennene er lange og kraftige.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

Utbredelse 
Slekten er bare kjent fra Campbelløyene, New Zealand.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae Latreille, 1802
 Overstammen Pselaphitae
 Gruppen Pselaphini Latreille, 1802
 Slekten Pselaphotheseus O. Park, 1964
 Pselaphotheseus hippolytae O. Park, 1964
 Pselaphotheseus ihupuku Carlton & Leschen, 2001

Referanser

Eksterne lenker 

 

Køllebiller
Biller formelt beskrevet i 1964
New Zealands insekter
Kusatsu

Kusatsu er en japansk by som ligger i prefekturet Shiga.

Den har 143 230 innbyggere (2021) og dekker et areal på 67,82 km².

Referanser

Eksterne lenker 
 

Byer på Honshu
Pselaphocerodes

Pselaphocerodes er en slekt av små, rødlige eller brunlige køllebiller.

Utseende 
Små, rødlige køllebiller. Slekten utmerker seg ved at antennenes ytre ledd har påfallende groper eller andre modifikasjoner.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende.

Utbredelse 
Arten er utbredt i Sør-Afrika.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Pselaphitae
 Gruppen Tmesiphorini Jeannel, 1949
 Slekten Pselaphocerodes Jeannel, 1955
 Pselaphocerodes nodicornis (Raffray, 1898)

Referanser

Eksterne lenker 
 

Køllebiller
Biller formelt beskrevet i 1898
Sør-Afrikas insekter
Acylopselaphus

Acylopselaphus er en slekt av små, rødlige eller brunlige køllebiller, der mange av artene er knyttet til maur.

Utseende 
Små, rødaktige eller gulaktige, blanke, fint hårete køllebiller.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

Utbredelse 
Slekten er utbredt på Madagaskar.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Pselaphitae
 Stammen Tyrini Reitter, 1882
 Understammen Somatipionina
 Slekten Acylopselaphus Raffray, 1883
 Acylopselaphus alluaudi Raffray, 1903
 Acylopselaphus angulosus Jeannel, 1954
 Acylopselaphus calcaratus Raffray, 1898
 Acylopselaphus clavatus Raffray, 1903
 Acylopselaphus latipennis Jeannel, 1954
 Acylopselaphus mariae Raffray, 1883
 Acylopselaphus punctatipennis Jeannel, 1960
 Acylopselaphus puncticollis Jeannel, 1954
 Acylopselaphus raffrayi Leleup, 1977
 Acylopselaphus vadoni Jeannel, 1954

Referanser

Eksterne lenker 
 

Køllebiller
Biller formelt beskrevet i 1883
Madagaskars insekter
Paratoxidium

Paratoxidium er en slekt av biller som lever av og på sopp. De hører til underfamilien dråpebiller (Scaphidiinae) i den artsrike familien kortvinger (Staphylinidae).

Utseende 
Små (1,5 – 2 mm), ovale, svært blanke biller, brune eller svarte.

Levevis 
Disse billene er knyttet til sopp.

Utbredelse 
Slekten er utbredt på Mauritius.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien dråpebiller, Scaphidiinae Latreille, 1807
 Stamme Scaphisomatini Casey, 1893
 Slekten Paratoxidium Vinson, 1943
 Paratoxidium pollicis Vinson, 1943

Referanser

Eksterne lenker 
 

Dråpebiller
Biller formelt beskrevet i 1943
Mauritius' insekter